OpenLLM-France/wikimedia huggingface dataset:
# Ahmadnagar

* Aquest article tracta sobre sobre el principat i ciutat del Gujarat. Si cerqueu la ciutat i sultanat a Maharashtra, vegeu «Ahmednagar».
Ahmadnagar és un municipi de l'Índia a l'estat de Gujarat, a la riba esquerra del riu Hathmati, al nord d'Ahmedabad i a 5 km a l'oest d'Himatnagar al districte de Sabarkantha. La població era al cens de 1901 de 3.200 habitants. La ciutat vella està envoltada de muralles construïdes pel soldà Ahmad Shah I Gudjarati (1411-1443) el 1426; aquest soldà va planejar fer-la capital del seu estat en lloc d'Ahmedabad. Els monuments principals són el vell palau Bhadr de pedra blanca i una cisterna, tot en ruïnes, i el nou palau de Bhadr construït a finals del segle xix pel sobirà d'Idar.

## Història

La ciutat fou fundada pel nizam Ahmad Shah I. La dinastia d'Idar (1728) no va trigar a ocupar Ahmadnagar; a la mort de Shiv Singh el 1791, el fill segon, Sangram Singh, es va apoderar de la ciutat i s'hi va fer independent tot i els esforços del seu nebot Gambir Singh. Altres prínceps es van independitzar a Morasa, Baad (o Bayar), i Soor. A Sangram el va succeir el seu fill Karan Singh que va morir el 6 de febrer de 1835 i Erskine, l'agent britànic, va impedir a les seves viudes (ranis) cometre el ritual del sati (cremació voluntària) però els fill del difunt van oposar-se a aquesta interferència; Erskine es va mantenir ferm i llavors els parents va enviar a tribals bhils a la nit que van agafar a les ranis i el cos del raja mort i se'ls van emportar. Finalment els fills es van entregar a Erskine, i pocs anys després, morts dos dels fills, Takht Singh va succeir al seu pare a Ahmadnagar. L'octubre de 1843, a la mort del maharajà Man Singh de Jodhpur sense fills, per decisió de la viuda i els notables fou proclamat maharaja Takht Singh, raja d'Ahmadnagar, considerat el col·lateral més proper, descartant a Dhonkal Singh, afavorit pels thakurs rebels. El 1848, després de moltes discussions es va decidir que Ahmadnagar s'havia de reintegrar a Idar, decisió finalment acceptada per Takht Singh.

## Llista de rajes

* Sangram Singh 1791-1798
* Karan Singh 1798-1835
* Prithwi Singh 1835-1839
* Balwant Singh 1840-1841
* Takht Singh 1841-1848 (1843 maharajà de Jodhpur)

## Referències

* ↑ Houtsma, Martijn Theodoor. E. J. Brill's first encyclopaedia of Islam 1913-1936 (en anglès). Brill, p. 202. ISBN 9004082654.

## Bibliografia

* Aquest article incorpora text de la Imperial Gazetteer of India, Oxford, Clarendon Press, 1908-1931
# Les Comes (Castellterçol)

Les Comes és una masia del terme municipal de Castellterçol, al Moianès.
Està situada en el sector central del terme, a prop i a llevant de l'extrem nord del nucli vell de Castellterçol. És en el vessant de ponent de la part meridional del Serrat de les Comes, a prop i a l'est del Poliesportiu Municipal.
A les Comes hi ha el camp rústic del Club de Golf Castellterçol.
# Houston Lake

Houston Lake és una població dels Estats Units a l'estat de Missouri. Segons el cens del 2000 tenia 284 habitants.

## Demografia

Segons el cens del 2000, Houston Lake tenia 284 habitants, 119 habitatges, i 69 famílies. La densitat de població era de 783,2 habitants per km².
Dels 119 habitatges en un 27,7% hi vivien nens de menys de 18 anys, en un 44,5% hi vivien parelles casades, en un 11,8% dones solteres, i en un 41,2% no eren unitats familiars. En el 32,8% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,69.
Per edats la població es repartia de la següent manera: un 18,7% tenia menys de 18 anys, un 4,2% entre 18 i 24, un 28,9% entre 25 i 44, un 35,9% de 45 a 60 i un 12,3% 65 anys o més.
L'edat mediana era de 44 anys. Per cada 100 dones de 18 o més anys hi havia 104,4 homes.
La renda mediana per habitatge era de 53.750 $ i la renda mediana per família de 61.875 $. Els homes tenien una renda mediana de 48.750 $ mentre que les dones 24.063 $. La renda per capita de la població era de 24.471 $. Entorn de l'1,5% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Houston Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Houston Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Soldevila

«Soldevila» té aquests significats:
* Soldevila (Castell de l'Areny), masia del Castell de l'Areny (Berguedà)
* Soldevila (Odèn), masia d'Odèn (Solsonès)
* Soldevila (Pinell de Solsonès), masia de Pinell de Solsonès
* Soldevila (Torà), masia de Torà (Segarra)
Viccionari
# Cuaenlairat del miombo

El cuaenlairat del miombo (Cercotrichas barbata; syn. Tychaedon barbata) és una espècie d'ocell de la família dels muscicàpids (Muscicapidae). Es troba en els boscos tropicals secs i sabanes arbolades, com el miombo, de la regió compresa entre el sud d'Àfrica central i el nord de l'Àfrica austral. La seva distribució es dona en els següents països: Angola, Burundi, Malawi, Moçambic, el sud de la República Democràtica del Congo, Tanzània i Zàmbia.El seu estat de conservació es considera de risc mínim.
Segons la classificació del Congrés Ornitològic Internacional (versió 11.2, juliol 2021) aquesta espècie pertany al gènere Cercotrichas. Tanmateix, per al Handook of the Birds of the World i la quarta versió de la BirdLife International Checklist of the birds of the world (desembre 2019), aquesta espècie hauria de ser classificada dins del gènere Tychaedon.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Cuaenlairat del miombo». Diccionari dels ocells del món. TERMCAT. [Consulta: 21 desembre 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 692. ISBN 978-84-16728-37-4.
* ↑ BirdLife International. «Miombo Scrub-robin. Tychaedon barbata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 21 desembre 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
# Medveďov

Medveďov (hongarès Medve) és un municipi d'Eslovàquia que es troba a la regió de Trnava, a l'oest del país al marge esquerra del Danubi que hi fa frontera am Hongria. S'hi troba un pont fronterer. Hi ha una minoria hongaresa. El 2021 tenia 532 habitants.

## Història

La primera menció escrita de la vila es remunta al 1252, el poble es va desenvolupar des dels anys 1000 a costat d'un güell al Danubi.

## Referències

* ↑ Monzer, Frieder. Slowakei: Unterwegs zwischen Donau, Tatra und Beskiden (en alemany). Berlín: Trescher Verlag, 2018, p. 126. ISBN 978-3897944206.
* ↑ «História» (en eslovac). Obec Medveďov - Medve község [Ajuntament]. [Consulta: 24 juny 2022].
# Ahmadu

Ahmadu és el nom dels següents personatges:
* Ahmadu I o Ahmadu Lobbo, emir de Masina
* Ahmadu II, emir de Masina
* Ahmadu III, emir de Masina
# Llista de carreteres del País Valencià

La xarxa de vies de calçades separades del País Valencià es divideix en autopistes i autovies. Las primeres són generalment de concessió i de peatge, mentre que les segones són gratuïtes i estan mantingudes per la Generalitat Valenciana.

## Autopistes i autovies estatals

Les següents autopistes i autovies, denominades vies de gran capacitat, són part de la Xarxa de Carreteres de l'Estat (en castellà Red de Carreteras del Estado, RCE), gestionada pel Ministeri de Foment espanyol. En el cas de les autopistes de peatge són gestionades per l'empresa concessionària, d'acord amb el contracte firmat.
| Identificador | Denominació | Itinerari |
| A-3 E-901 | Autovia de l'Est | Madrid-Atalaya del Cañavate-València |
| A-31 | Autovia d'Alacant | Atalaya del Cañavate-Albacete-Alacant |
| A-7 | Autovia del Mediterrani | Puçol-València-Silla, Crevillent-Múrcia-Almeria-*-Màlaga-Algesires |
| AP-7 E-15 | Autopista del Mediterrani | França-La Jonquera-Girona-Barcelona-Tarragona-Puçol, Silla-Alacant, Crevillent-Cartagena-*-Vera, Màlaga-Guadiaro |
| A-35 | - | Almansa-Xàtiva |
| A-77 | Accés Nord-oest a Alacant | - |
| A-78 | - | Elx-Crevillent |
| EL-20 | Autovia de circumval·lació d'Elx | - |
(*en construcció o projecte)

## Autopistes i autovies de titularitat autonòmica

Les autopistes i autovies autonòmiques són carreteres amb titularitat i gestió de la Generalitat Valenciana. Normalment es tracta de vies amb un trajecte especialment important pel transport terrestre del País Valencià i no tant per la xarxa estatal, gestionada aquesta per l'estat. Una infraestructura d'aquest tipus suposa un gran esforç econòmic per part de l'administració autonòmica pel que normalment es realitza en casos de necessitat o de què la Generalitat Valenciana no ho contemple en el seu Pla de Transports.
| Comunitat Autònoma | Identificador | Denominació | Itinerari |
| País Valencià | CV-10 | Autovia de la Plana | La Pobla Tornesa - Almenara |
| País Valencià | CV-16 | - | Castelló de la Plana - l'Alcora |
| País Valencià | CV-18 | - | CV-10-Castelló de la Plana |
| País Valencià | CV-20 | - | Vila-real - Onda |
| País Valencià | CV-30 | - | Ronda Nord de València |
| País Valencià | CV-31 | Distribuïdor Nord(Corredor comarcal) | CV-310 - CV-30 |
| País Valencià | CV-32 | Carretera de la Gombalda | A-7 - V-21 |
| País Valencià | CV-33 | Distribuïdor Sud (Corredor comarcal) | A-3 - V-31 |
| País Valencià | CV-35 | Autovia de Llíria | València - Llíria |
| País Valencià | CV-36 | Autovia de Torrent | València - Torrent |
| País Valencià | CV-40 | Autovia Central | Xàtiva - Albaida |
| País Valencià | CV-41 | - | Alzira - Xàtiva |
| País Valencià | CV-42 | - | Almussafes - Alzira |
| País Valencià | CV-50 | - | Llíria - Tavernes de la Valldigna |
| País Valencià | CV-60 | - | l'Olleria - Gandia |
| País Valencià | CV-70 | - | Alcoi - Benidorm |
| País Valencià | CV-80 | - | Ibi - Saix |
| País Valencià | CV-83 | - | Elda - El Pinós |
| País Valencià | CV-84 | - | A-31-Elx |
| País Valencià | CV-86 | - | Elx - Alacant |
| País Valencià | CV-905 | - | Benijòfar - Torrevella |
# Convolvulus cantabrica

Convolvulus cantabrica és una espècie botànica de la família de les convolvulàcies. Aquesta corretjola té les flors rosades i les fulles cobertes per una pilositat que li dona un color blanquinós. S'assembla a Convolvulus lineatus, però aquesta té la pilositat molt sedosa i aplicada sobre les fulles i tiges. Viu als marges dels camps i camins, en llocs calents i assolellats. Floreix els mesos de maig i juny. Prolifera en marges de camins i zones pedregoses. Es distribueix per la regió Mediterrània septentrional. A Espanya apareix a les Illes Balears, i províncies de Barcelona, Girona, Lleida i Tarragona.
Aquesta planta enfiladissa és un hemicriptòfit escapós aconseguint en mitjana 20-50 cm d'alçada. Té fulles alternes, simples, lanceolades, gruixudes peludes en ambdues cares. Les flors en forma d'embut són actinomorfes ("asteroide", "radial") i disposats en un llarg pecíol a les axil·les de les fulles. La corol·la és de 15-25 mm de llarg de color rosa pàl·lid, i en general, però pot ser completament blanca. Les flors són hermafrodites i pol·linitzades per insectes (entomogàmia). El període de floració s'estén de maig a octubre. Els fruits són càpsules globoses i pubescents amb 2-4 llavors de color marró.

## Referències

* ↑ «Convolvulus cantabrica». Real Jardín Botánico: Proyecto Anthos.

## Bibliografia

* Pignatti S. - Flora d'Italia – Edagricole – 1982. Vol. II, pag. 387

## Enllaços externs

* http://www.hlasek.com/convolvulus_cantabricus_4700.html
* http://erick.dronnet.free.fr/belles_fleurs_de_france/convolvulus_cantabricus1.htm
* http://www.actaplantarum.org/floraitaliae/viewtopic.php?t=8533 Arxivat 2013-04-25 a Wayback Machine.
* http://flora.uniud.it/
* http://www.biolib.cz/en/taxon/id145349/
# Herritar Batasuna

Herritar Batasuna és un partit polític socialista revolucionari i patriòtic creat el 2017 al País Basc.

## Història

L'any 2010, l'esquerra abertzale i Eusko Alkartasuna van signar un acord estratègic anomenat Lortu Arte al Palau Euskalduna de Bilbao. Com a resultat, es va crear Bildu, més tard Amaiur i finalment Euskal Herria Bildu. Actualment, l'aliança d'aquest darrer partit inclou Eusko Alkartasuna, Sortu, Aralar i Alternatiba.
Tanmateix, algunes persones, entre elles alguns antics presos d'Euskadi Ta Askatasuna, van desaprovar la trajectòria del nou partit partit en considerar que donava l'esquena a «l'esperit de l'esquerra abertzale». Com a resultat, es va crear un nou partit i es va decidir reorganitzar el Moviment d'Alliberament Nacional Basc donant per acabada la lluita armada.
El 2017, en la fundació d'Herritar Batasuna a Pamplona, van manifestar que pretenien restaurar l'esperit «revolucionari, patriòtic i socialista» d'Herri Batasuna de 1978, per assolir «la independència, el socialisme i la reunificació del País Basc». Per aconseguir-ho, utilitzarien la «mobilització, la desobediència, la insubordinació i la resistència activa» per lluitar contra l'«invasor». També es van mostrar partidaris de l'amnistia, entesa com la «repatriació incondicional de tots els presos, exiliats i deportats». Els fundadors d'Herritar Batasuna van ser Iraultzaileen Bilguneak (IBIL), Askatasuna Bidean i Eusko Ekintza (EEK).
En les eleccions generals espanyoles del 2019 va demanar una abstenció «activa». També va demanar l'abstenció a les eleccions municipals i a les eleccions al Parlament Europeu del mateix any,

## Referències

* ↑ «Ex presos de ETA críticos con Sortu crean un partido para 'resucitar' HB» (en castellà), 30-11-2016. [Consulta: 12 juliol 2020].
* ↑ «Còpia arxivada». Arxivat de l'original el 2019-04-15. [Consulta: 12 juliol 2020].
* ↑ «Herritar Batasuna eragile politikoa eraikitzeko eztabaida prozesua aurkeztu dute» (en basc). Naiz, 28-01-2017. [Consulta: 12 juliol 2020].
* ↑ «Eusko Ekintza y la Unidad Popular/Herritar Batasuna» (en castellà). La Haine. [Consulta: 12 juliol 2020].
* ↑ «Herritar Batasuna». [Consulta: 12 juliol 2020].
# Soldatsko-Stepnoie

Soldatsko-Stepnoie (en rus: Солдатско-Степное) és un poble de l'óblast de Volgograd, a Rússia, segons el cens del 2012 tenia 1.000 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Otto Maya

Otto Maya (Erie, Pennsilvània, 1876 - 1930) fou un ciclista estatunidenc, professional des del 1899 fins al 1902. Va destacar en les primeres edicions de les curses de sis dies.

## Palmarès

* 1901
** 1r als Sis dies de Boston (amb Fred Bowler)
* 1902
** 1r als Sis dies de Boston (amb Floyd McFarland)
** 1r als Sis dies de Filadèlfia (amb Howard Freeman)

## Referències

* ↑ «Biografia d'Otto Maya». 6dayracing.ca. Arxivat de l'original el 2015-06-29. [Consulta: 29 desembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Panathinaikos (voleibol)

La secció de voleibol del Panathinaikós Athlitikós Ómilos és una de les més importants d'aquest club poliesportiu grec.
La secció masculina es va fundar el 1919 i la femenina el 1969. La masculina és un dels clubs de voleibol més antics i amb més èxit de Grècia, La femenina és l'equip femení de voleibol amb més èxit a Grècia, en termes de campionats grecs guanyats.

## Palmarès masculí

* Recopa d'Europa / CEV Cup
** Finalistes (2): 1979-80, 2008-09
* Lliga grega:
** Campions (20): 1963, 1965, 1966, 1967, 1970, 1971, 1972, 1973, 1975, 1977, 1982, 1984, 1985, 1986, 1995, 1996, 2004, 2006, 2020, 2022
* Copa grega
** Campions (6): 1982, 1984, 1985, 2007, 2008, 2010
* Copa del la Lliga grega
** Campions (1): 2020
* Supercopa grega
** Campions (1): 2006

## Palmarès femení

* Recopa d'Europa
** Finalistes (1): 1999–00
* CEV Challenge Cup
** Finalistes (1): 2008–09
* Lliga grega:
** Campiones (23): 1971, 1972, 1973, 1977, 1978, 1979, 1982, 1983, 1985, 1988, 1990, 1991, 1992, 1993, 1998, 2000, 2005, 2006, 2007, 2008, 2009, 2010, 2011
* Copa grega
** Campiones (5): 2005, 2006, 2008, 2009, 2010

## Enllaços externs

* Lloc web oficial masculí Arxivat 2022-04-20 a Wayback Machine.
* Lloc web oficial femení Arxivat 2022-05-29 a Wayback Machine.
# Merrillan

Merrillan és una població dels Estats Units a l'estat de Wisconsin. Segons el cens del 2000 tenia 585 habitants.

## Demografia

Segons el cens del 2000, Merrillan tenia 585 habitants, 253 habitatges, i 152 famílies. La densitat de població era de 179,3 habitants per km².
Dels 253 habitatges en un 26,9% hi vivien nens de menys de 18 anys, en un 45,1% hi vivien parelles casades, en un 10,7% dones solteres, i en un 39,9% no eren unitats familiars. En el 36,4% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,1% tenia menys de 18 anys, un 8,2% entre 18 i 24, un 25,6% entre 25 i 44, un 26,2% de 45 a 60 i un 16,9% 65 anys o més.
L'edat mediana era de 39 anys. Per cada 100 dones de 18 o més anys hi havia 92,3 homes.
La renda mediana per habitatge era de 28.917 $ i la renda mediana per família de 35.000 $. Els homes tenien una renda mediana de 24.423 $ mentre que les dones 19.250 $. La renda per capita de la població era de 18.811 $. Aproximadament el 10,3% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Merrillan» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Merrillan». American Fact Finder. Oficina del Cens dels Estats Units, 12-01-2010.
# Conway

«Conway» té aquests significats:
* Biografies:
** John Horton Conway (1937–2020), matemàtic anglès.
** James Terry Conway (1947), 34è Comandant del Cos de Marines estatunidencs.
* Geografia:
** Conway (Arkansas), població dels Estats Units a l'estat d'Arkansas.
** Conway (Dakota del Nord)
** Conway (Florida), concentració de població designada pel cens dels Estats Units a l'estat de Florida.
** Conway (Carolina del Nord)
** Conway (Carolina del Sud)
** Conway (Iowa)
** Conway (Massachusetts), població dels Estats Units a l'estat de Massachusetts
** Conway (Missouri)
** Conway (Nou Hampshire)
** Conway (Pennsilvània)
** Conway (Washington)
** Conway Springs, població dels Estats Units a l'estat de Kansas.
** North Conway, concentració de població designada pel cens dels Estats Units a l'estat de Nova Hampshire.
* Geologia:
** Placa de l'escull de Conway, microplaca tectònica de la litosfera de la Terra.
* Matemàtiques:
** Funció caixa de Conway, funció inversa de la funció signe d'interrogació.
# Oslo Nye Teater

L'Oslo Nye Teater és un teatre situat a Oslo, Noruega. El teatre té el seu escenari principal al seu propi teatre a la porta 10 de Rosenkrantz. És un dels teatres més visitats de Noruega. L'Oslo Nye Teater AS és propietat total del municipi d'Oslo.

## Història

El teatre va obrir com a Det Nye Teater el 26 de febrer de 1929. Els arquitectes Gudolf Blakstad (1893–1985) i Jens Dunker (1898–1984) van ser contractats per dissenyar l'edifici, donant lloc a un edifici de formigó d'estil neoclàssic simplificat. Entre 1994 i 1995, es va dur a terme una millora profunda de l'àrea de públic a l'edifici del teatre sota la direcció dels arquitectes Kristin Jarmund i Ola Helle.
El setembre de 1959, l'Oslo Nye Teater va resultar d'una fusió entre Folketeatret i Det Nye Teater. Folketeatret havia funcionat de manera independent des de 1952. La direcció de l'Oslo Nye Centralteatret va ser assumida per l'Oslo Nye Teater el 1971. L'Oslo Nye Teater ara funciona amb quatre escenaris; Oslo Nye Hovedscenen, Oslo Nye Centralteatret, Oslo Nye Trikkestallen i Oslo Nye Teaterkjeller'n.

## Referències

* ↑ Thompson, Wayne C. 2015. Nordic, Central, and Southeastern Europe. Lanham, MD: Rowman & Littlefield, p. 64.
* ↑ Larsen, Peter H. 1984. Copenhagen Blues Scandinavian Review 72(2): 85–90, p. 86.
* ↑ Thresher, Tanya. 2004. Twentieth-Century Norwegian Writers (= Dictionary of Literary Biography 297). Farmington Hills, MI: Thomson/Gale, p. 36.
* ↑ «Gudolf Blakstad». Norsk Biografisk Leksikon. [Consulta: 1r octubre 2020].
* ↑ «Jens Dunker». Norsk Biografisk Leksikon. [Consulta: 1r octubre 2020].
* ↑ «Folketeatret». Store norske leksikon. [Consulta: 1r octubre 2020].

## Enllaços externs

* Oslo Nye Teater (només en noruec)
# Albert Dupont

Albert Dupont (Estaimpuis, 25 de gener de 1884 - segle XX) va ser un ciclista belga que fou professional entre 1908 i 1914. Com a tants altres ciclistes de la seva època la Primera Guerra Mundial va aturar en sec la seva carrera professional. El seu principal èxit esportiu l'aconseguí quan encara competia en categoria amateur, en guanyar, el 1906 la París-Brussel·les en l'única edició en què aquesta cursa es va disputar en dues etapes.

## Palmarès

* 1906
** 1r a la París-Brussel·les i vencedor d'una etapa

### Resultats al Tour de França

* 1908. Abandona (4a etapa)
* 1909. Abandona (2a etapa)
* 1911. 9è de la classificació general
* 1912. Abandona (11a etapa)
* 1913. Abandona (4a etapa)

## Referències

* ↑ «DUPONT Albert». [Consulta: 12 novembre 2022].
* ↑ Archives, Cycling. «Albert Dupont» (en anglès). [Consulta: 12 novembre 2022].
* ↑ «CycleBase». [Consulta: 12 novembre 2022].

## Enllaços externs

* Fitxa d'Albert Dupont a www.sitiodeciclismo.net